google/wiki40b huggingface dataset:
Karol Bacílek

Karol Bacílek, po česky Karel Bacílek (* 12. október 1896, Choťánky – † 19. marec 1974, Bratislava), bol slovenský politik a verejný činiteľ českého pôvodu. 
Bacílek bol vyučeným strojným zámočníkom. Členom KSČ bol od jej založenia v roku 1921, počas prvej republiky, od roku 1924  pôsobil ako komunistický funkcionár na Slovensku. V rokoch 1939-43 bol v emigrácii v Sovietskom zväze. V roku 1943 sa vrátil na cez Poľsko na Slovensko a v roku 1944 sa zúčastnil Slovenského národného povstania. V tom čase sa stal tajomníkom sekretariátu Komunistickej strany Slovenska. Po vojne a komunistickom prevrate zastával významné politické funkcie na Slovensku: Od mája 1950 do septembra 1951 bol predsedom Zboru povereníkov, v rokoch 1951-1952 bol ministrom štátnej kontroly, 1952-1953 ministrom národnej bezpečnosti, 1953-1963 prvým tajomníkom ÚV KSS. Aktívne sa podieľal na nezákonnostiach a politických procesoch v päťdesiatych rokoch. V roku 1963 bol odvolaný zo všetkých vyšších funkcií; členom ÚV KSS a ÚV KSČ ostal ešte do roku 1966, poslancom Národného zhromaždenia a SNR ostal ešte do roku 1964.
Niederlauterbach

Poloha

Obec má rozlohu 11,22 km². Najvyšší bod je položený 191 m n. m. a najnižší bod 122 m n. m.

Obyvateľstvo

Počet obyvateľov obce je 956 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tahanea

Geografia atolu

Atol má pretiahnutý tvar, s úzkym prstencom súše okolo lagúny. Prstenec atolu je, podobne ako u mnohých iných atolov v oblasti (Fakarava, Arutua, Toau, Kaukura, Faaite a i.) z južnej strany tvorený nízkym koralovým útesom, umiestneným iba tesne na úrovni hladiny oceánu a len výnimočne prerušený malými ostrovčekmi (polyn. „motu“). Zo severnej strany tvorí prstenec podstatne viac súše s vegetáciou.
Atol má približne 47 km na dĺžku a v najširšom mieste má 17 km. Voda sa z okolitého oceánu do a z lagúny dostáva ponad útes z južnej strany, zaplavovaný počas prílivu, ale tiež zo severu troma širokými a splavnými prieplavmi – Motupuapua, Teavatapua a Otao, s 430 a 330 a 50 metrov šírky. Lagúna má celkovú rozlohu 545,1 km², pričom na západnej polovici je plytšia s desiatkami koralových hláv siahajúcich z dna až na hladinu.
Z geologického hľadiska je to koralový atol, umiestnený na vrchole podmorskej sopky, ponorenej iba tesne pod hladinou mora. Sopka z oceánskeho dna na výšku meria 3,38 km a jej vek sa odhaduje na 51,7 až 54,3 mil. rokov.

Dejiny

Prvá písomnú zmienku o návšteve atolu urobil španielsky moreplavec Domingo de Boenechea v novembri 1774, ktorý sa plavil na lodi Aguila. Atol pomenoval „San Julián“. Rôzne zdroje uvádzajú dva rôzne dni, 9. novembra alebo 12. novembra.
Ďalší záznam je od Faddeja F. Bellinsgauzena, ten vykonal záznam o návšteve atolu 16. júla 1820 a pomenoval ho „Chichagov“.
Posledný známy zápis je od Charlesa Wilkesa z 15. januára 1841.

Súčasnosť

V 19. storočí, keď sa atol stal francúzskym územím, tu žilo približne 100 obyvateľov. Dnes je oficiálne neobývaný, ale často navštevovaný obyvateľmi atolu Faaite kvôli kokosovým plantážam. Pri strednom prieplave je niekoľko budov a na jednom zo severných ostrovov je postavený malý kostol.
Správy od súkromných jachtárov, ktorí atol navštevujú najmä kvôli panenskej prírode, ružovému piesku a potápaniu, hovoria o trvalom obývaní niekoľkými ľuďmi, ktorí plnia úlohu akýchsi strážcov atolu a dohliadajú na prítomnosť lodí a správanie ich posádok, aj keď oficiálne žiadna stráž ostrova vládou Francúzskej Polynézie zatiaľ ustanovená nebola.

Fauna a flóra

Atol zatiaľ nepatrí medzi chránené územia, ale niektoré živočíšne a rastlinné druhy, ktoré sa nachádzajú na atole a v jeho vodách, sú endemické, vzácne alebo ohrozené.
Bežnou vegetáciou na atole je kokosová palma, ktorá bola intenzívne vysádzaná po celej Francúzskej Polynézii v prvej polovici 19. storočia s cieľom ťažiť kopru.
Z vzácnych druhov sa tu vyskytuje ohrozený člen veľkej rodiny brodivých vtákov Scolopacidae, lat. Prosobonia cancellata (v tahitčine kivi-kivi), a tiež endemická lat. Sesbania coccinea, ktorá je podľa IUCN taktiež ohrozenou rastlinou.

Administratívne a geografické členenie

Geograficky patrí atol Tahanea k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Faaite, Motutunga, Takume, Raroia, Taenga, Nihiru, Makemo, Katiu, Tuanake, Hiti, Tepoto Sud, Marutea Nord, Haraiki, Aratika, Kauehi, Taiaro a Raraka.
Administratívne patrí atol do komunity Anaa, do ktorej patria ešte okrem rovnomenného atolu aj atol Faaite a neobývaný atol Motutunga.
Soulages-Bonneval

Poloha

Obec má rozlohu 15,16 km². Najvyšší bod je položený 978 m n. m. a najnižší bod 760 m n. m.

Obyvateľstvo

Počet obyvateľov obce je 270 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kopstal

Poloha

Obec má rozlohu 7,9 km². Najvyšší bod je položený 392 m n. m. a najnižší bod 245 m n. m.

Obyvateľstvo

Kopstal má 3170 obyvateľov (2011).
Graf vývoja obyvateľstva:

Ekonomika

S 4.70% bolo v Kopstal nezamestanosť nižšia o 2.27 % ako luxemburský priemer v roku 2010.
Allen Ginsberg

Život

Je pôvodcom názvu hippies - Flower Power, bol veľkým odporcom vojny vo Vietname. V roku 1965 sa zúčastnil na mierovom pochode v Berkeley, proti povolávaniu mladých Američanov do Vietnamu. Známy bol aj obhajobou práv homosexuálov.
Študoval právo na Kolumbijskej univerzite v New Yorku, kde sa stretáva s  predstaviteľmi neskôr vzniknutej generácie beatnikov: Williamom S. Burroughsom, Jackom Kerouacom, Nealom Cassadym a ďalšími.
V roku 1985 sa stáva profesorom anglického jazyka a literatúry na Brooklyn College. So svojimi básňami vystupoval aj v Brne, Prahe a Olomouci a v 60.rokoch navštívil tiež Bratislavu. Zomrel 5. apríla 1997 na následky rakoviny pečene.

Dielo

Medzi jeho najznámejšie diela patrí: básnická zbierka Kvílenie (1956), ktorou odštartovala "literárna revolúcia" v San Franciscu, ďalej zbierky ako Kadiš a iné básne, Pád Ameriky, Dych mysle, Prázdne zrkadlo, Smrť a sláva a mnoho ďalších. Jeho diela stoja dodnes na piedestáli tvorby beatnikov.
Deväť klasických kníh

Deväť klasických kníh alebo Štyri knihy a päť klasických textov (čín. 四書五經 pchin-jin Sìshū Wŭjīng / S'-šu wu-ťing) je autoritatívny kánon čínskeho konfucianizmu pochádzajúci z obdobia pred rokom 300 pred Kr.
Martti Ahtisaari

Osobný život

Narodil sa vo fínskom meste Viipuri (teraz Vyborg v Rusku). Jeho prastarý otec z otcovej strany sa prisťahoval z južného Nórska. Ahtisaariho otec Oiva získal fínske občianstvo až v roku 1929. V roku 1935 si zmenil priezvisko z Adolfsen na Ahtisaari. Počas Pokračovacej vojny odišiel na front ako vojenský mechanik a Martti spolu s matkou Tyyne sa presťahovali do Kuopia. Tam strávil Martti detstvo a navštevoval základnú školu. V roku 1952 sa jeho rodina presťahovala do Oulu, kvôli zamestnaniu jeho otca. Tu sa Martti pridal ku YMCA, s ktorým navštívil Pakistan aby tam viedol aktivitu združenia. Po návrate do Fínska sa počas vysokoškolských štúdii v Helsinkách stal členom organizácie AIESEC.

Kariéra

V roku 1956 vstúpil do výboru pre medzinárodnú rozvojovú pomoc na fínskom ministerstve zahraničia. Roku 1973 ho vtedajší prezident Urho Kekkonen menoval veľvyslancom Fínska v Tanzánii. Akreditovaný bol taktiež v Zambii, Somálsku a Mozambiku. Počas svojho obdobia (1973 – 1977) sa v Dar es Saláme dostal do kontaktu so SWAPOm (politická strana v Namíbii). V roku 1977 bol menovaný splnomocnencom OSN pre Namíbiu a v tomto úrade zotrval do roku 1981. Taktiež bol menovaný zvláštnym splnomocnencom generálneho tajomníka OSN pre Namíbiu v roku 1978. V tomto úrade udržiaval kontakty medzi OSN, SWAPOm a OAJ. V marci roku 1989 bol vyslaný do Namíbie aby viedol 8000 mierových dozorcov. Od predstaviteľov Namíbie dostal čestné občianstvo. V roku 1991 sa stal štátnym tajomníkom ministerstva zahraničných veci Fínska.
V roku 1993 Ahtisaari prijal kandidatúru na prezidenta za stranu sociálnej demokracie. Jeho politicky nepoškvrnený imidž a jeho vízie väčšej angažovanosti Fínska v medzinárodných zaležitostiach boli hlavnými faktormi jeho kampane. Nakoniec tesne zvíťazil nad Elizabeth Rehnovou.
Úrad prezidenta začal rozkolom vo vládnej koalícii vedenej centristickou stranou, pretože premiér Esko Aho nepodporoval jeho úmysly participácie Fínska v medzinárodných záležitostiach. Často cestoval po Fínsku a do zahraničia. Svoju popularitu si zachovával najmä kvôli tomu, že sa často stretával s obyčajnými obyvateľmi. Ahtisaari podporoval vstup Fínska do EÚ. Počas jeho úradu sa v Helsinkách stretli Boris Jeľcin a Bill Clinton.
V roku 2000 už nekandidoval v prezidentských voľbách.
Po odchode z úradu prezidenta prijal pozície vo viacerých medzinárodných inštitúciách. V roku 2000 ho britská vláda požiadala, aby sa stal členom skupiny dohliadajúcej nad odzbrojením IRA. V roku 2005 viedol mierové rokovanie medzi hnutím Aceh a indonézskou vládou.
V novembri 2005 bol menovaný splnomocnencom OSN pre Kosovo. V tomto úrade bol Ahtisaari poverený určením politického štatútu Kosova. 2. februára 2007 predložil Ahtisaari srbskému prezidentovi Borisovi Tadičovi plán budúcnosti Kosova, ktorý prezident odmietol, lebo údajne otvára cestu pre nezávislosť Kosova, čo Srbsko nikdy nepripustí. Ahtisaari bol opakovane obvinený, že bol uplatený albánskou mafiou obchodujúcou s drogami a ľudskými orgánmi, aby získal pre Kosovo nezávislosť.

Nobelova cena za mier

V októbri 2008 bol ocenený Nobelovou cenou za mier.
Gournay-Loizé

Poloha

Obec má rozlohu 23,23 km². Najvyšší bod je položený 171 m n. m. a najnižší bod 99 m n. m.

Obyvateľstvo

Počet obyvateľov obce je 616 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bessy

Poloha

Obec má rozlohu 7,03 km². Najvyšší bod je položený 109 m n. m. a najnižší bod 80 m n. m.

Obyvateľstvo

Počet obyvateľov obce je 131 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Haliny

Haliny sú vápencovo-dolomitným bralom nachádzajúcim sa v turisticko-lyžiarskom stredisku pod vrchom Malinné (1 209 m n. m.) pri Ružomberku v Národnom parku Veľká Fatra a charakteristicky dopĺňajú tunajší krajinný reliéf.
Haliny sú často využívané najmä začínajúcimi horolezcami. Zo zrázu Halín, na ktorý je prístup aj pohodlným chodníkom od hornej stanice kabínovej lanovky, je za dobrej viditeľnosti pekný výhľad na Západné Tatry, Nízke Tatry, Veľkú Fatru, Liptovskú Maru, ako aj na samotné lyžiarske stredisko Malinné a Ružomberok. Na Halinách je prevažne bukovo-borovicový porast, a skalné ruže (Sempervivum hirtum), rozchodníky (Sedum sp.), prvosienky holé (Primula auricula) a poniklece (Pulsatilla sp.).
Spojená škola (Bratislava, Mokrohájska 3)

História

História školy pre postihnuté deti siaha k 1. septembru 1937, kedy spolu s ústavom začala ako Zvláštna škola národná svoju činnosť v Bratislave. V roku 1945 bola premenovaná na Štátnu ústavnú školu pre telesne chybných v Bratislave a na vzdelávanie slúžili provizórne drevené baraky a denné miestnosti internátu na Patrónke. V roku 1949 došlo k reorganizácii a tak vznikla Národná škola pri ústave pre telesne chybných, ktorého súčasťou bolo liečebné oddelenie. Od školského roku 1953/54 fungovala osemročná stredná škola a v školskom roku 1959/60 bola inštitúcia premenovaná na Základnú deväťročnú školu pre telesne postihnutých. V tom čase mala už 18 tried základnej a 1 triedu materskej školy.
Zlom nastal v školskom roku 1968/69, ktorý začal v nových priestoroch na Mokrohájskej ulici. Nový komplex disponoval modernými priestormi na vyučovanie, ubytovanie, stravovanie, rehabilitáciu, voľnočasové aktivity a šport. Od roku 1970 tu popri materskej a základnej škole pôsobilo gymnázium a možnosti štúdia sa rozšírili vznikom dvojročnej obchodnej školy v roku 1990 a obchodnej akadémie v roku 1992. Možnosti uplatnenia žiakov sa rozšírili otvorením dvojročného pomaturitného štúdia v odbore sociálno - právna činnosť v školskom roku 2005/06.
Hoci výchovno-vzdelávací proces žiakov so špeciálnymi potrebami prebieha podľa osnov bežných škôl, v triedach je nižší počet detí. Na 1. stupni je do 8, na 2. stupni do 10 a na 3. stupni (ObŠ, OA a G) do 12 žiakov, pri výučbe ktorých sa uplatňujú špeciálne metódy vyučovania s dôrazom na individuálny prístup. Dôležitou súčasťou procesu je logopedická a psychologická starostlivosť a zdravotná telesná výchova. Pravidelne sú organizované školy v prírode, rekondičné pobyty, lyžiarsky výcvik, exkurzie a výlety.
La Guerche-de-Bretagne

Poloha

Obec má rozlohu 11,53 km². Najvyšší bod je položený 91 m n. m. a najnižší bod 51 m n. m.

Obyvateľstvo

Počet obyvateľov obce je 4 253 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peroxokyselina

Peroxokyselina (niekedy aj peroxykyselina, perkyselina alebo peroxidová kyselina) je kyselina, u ktorej je skupina -OH nahradená skupinou -OOH. Tieto kyseliny sa tvoria predovšetkým s prvkami zo štrnástej, pätnástej a šestnástej skupiny periodickej tabuľky, ale triely a určité prechodné prvky môžu tiež tvoriť peroxidové kyseliny. Najširšiu škálu peroxokyselín tvoria prvky síra a fosfor, vrátane niektorých kondenzovaných foriem, ako je kyselina peroxodifosforečná (H₄P₂O₈) a kyselina peroxodisiričitá (H₂S₂O₈).
Pretože všeobecne patria medzi veľmi silné oxidačné činidlá, väčšina peroxidových kyselín sa pripravuje elektrolytickou oxidáciou bežných kyslíkatých kyselín. Typicky sa k dosiahnutiu dobrej výťažnosti musí použiť vysoká prúdová hustota – najvýznamnejším príkladom je elektrolýza kyseliny sírovej. Peroxidové kyseliny všeobecne nie sú príliš stabilné v roztokoch a rozkladajú sa na bežnú kyselinu a kyslík, ale výrazne stabilnejšie bezvodé formy možno vytvoriť reakciou peroxidu vodíka s kyselinou chlórsírovou alebo chlóridoxidom fosforečným.
Všetky peroxidové kyseliny sú veľmi silnými oxidačnými činidlami. Niektoré patria medzi peroxi-karboxylové kyseliny, napríklad kyselina meta-chlórperbenzoová (MPCB), používané ako reagenty v Baeyer-Villigerovej oxidácii a v oxidácii dvojitých väzieb uhlík-uhlík v alkénoch, kedy vznikajú epoxidy (oxirán). Peroxouhličitan sodný (Na₂CO₄) sa široko používa ako domáce bielidlo textílií, zatiaľ čo peroxodisíran sodný (Na₂S₂O₈), draselný (K₂S₂O₈) a amónny ((NH₄)₂S₂O₈) sú bežne používanými oxidačnými činidlami v laboratóriách.
Rudolf Bauer

Súkromný život

Rudolf Bauer je ženatý a má tri deti.
Kráľovská ulsterská polícia

Kráľovská ulsterská polícia (angl. Royal Ulster Constabulary skr. RUC) bola polícia v Severnom Írsku od roku 1922 do 2001. Bola založená dňa 1. júna 1922 z Kráľovskej írskej polície (RIC). V čase svojho vrcholu mala 8500 dôstojníkov a ďalších 4500 ktorí boli členmi záložnej jednotky RUC. Počas Problémov bolo zabitých 319 členov RUC a takmer 9000 ich bolo zranených počas atentátov a útokov najčastejšie od Dočasnej IRA. Od roku 1983 bola označená ako najnebezpečnejšia policajná jednotka na svete. V rovnakom období RUC zabila 55 ľudí z toho bolo 28 civilistov.
RUC bola nahradená Políciou Severného Írska (PSNI) v roku 2001. RUC mala povesť jednostrannosti, diskriminácie a mala uzavretú tajnú dohodu s lojalistickými polovojenskými skupinami. Naopak bola chválená ako jedna z najprofesionálnejších policajných zložiek na svete zo strany bezpečnostných síl.
Saint-Julien-le-Pèlerin

Poloha

Obec má rozlohu 15,4 km². Najvyšší bod je položený 624 m n. m. a najnižší bod 316 m n. m.

Obyvateľstvo

Počet obyvateľov obce je 137 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Star Trek III: The Search for Spock

Príbeh

Spock sa stal kapitánom Entreprise, po tom čo Kirk bol povýšený na Admirála, Spock však pri záchrane Enterprise na konci predchádzajúceho dielu zahynie. Jeho telo bolo odoslané na planétu Genesis, ktorá vznikla explóziou projektu Genesis, technológia schopná premeniť neživú hmotu na hmotu vytvárajúcu život. Ak by bola použitá tam, kde už život existuje, bol by všetok život zničený. Túto explóziu mal na konci prechádzajúceho filmu Star Trek II: Khanov hnev na svedomí zločinec Khan, ktorý mal s Jamesom T. Kirkom nevyriešené spory a chcel sa mu pomstiť. Veci ale nie sú tak jednoduché ako sa zdajú. Po návrate Enterprise z poslednej misie na orbit Zeme je loď určená k demontáži, pretože je príliš stará, a navyše doktor McCoy sa správa veľmi čudne - čiastočne ako Vulkánec, preto sa Kirk rozhodne Enterprise ukradnúť a vydať sa na Genesis zachrániť Spocka.
Lekársky predpis

Lekársky predpis (tiež recept, alebo recepis) je dokument vypísaný lekárom, ktorý ním žiada lekárnika o vydanie alebo pripravenie príslušného liečiva, medikamentu.
Lekárske predpisy sa píšu vždy v latinskom jazyku a obsahujú podrobné údaje pre lekárnika, ako má liek pripraviť, na aké podanie je určený (perorálne, intravenózne alebo vonkajšie - v tomto prípade na akú oblasť sa má liečivo nanášať) a jeho dávkovanie.

Vypisovanie receptu

Na jednom lekárskom prepise môžu byť vypísané nanajvýš dva produkty. Ďalšou podmienkou je že z jedného lieku môže byť predpísaná dávka maximálne na 3 mesiace.
V lekárni môže byť pacientovi poskytnuté generikum (to je liek s odlišným názvom ale identickou účinnou látkou ako v predpísanom prípravku), v prípade že lekár nesúhlasí s jeho vydaním napíše do receptu pokyn-nemeniť! Z pravidla platí že lekársky predpis sa vypisuje do predtlačeného dokumentu, no vo výnimočných prípadoch môže lekár tento dokument nahradiť akýmkoľvek iným papierom, no musí na ňom uviesť frázu "Periculum in mora!". Takýto predpis platí 24 hodín od vypísania. Taktiež sú však aj lieky, na ktoré sa viaže tzv. preskripčné obmedzenie. To znamená že daný liek môže predpísať iba lekár s požadovanou odbornosťou, napríklad zubár, internista, dermatoverneológ a podobne. Taktiež však platí že aj keď napríklad všeobecný lekár má obmedzenie na predpísanie takého lieku, môže použiť odporučenie od daného odborníka, ktorý liečbu týmto prípravkom schválil.

Platnosť lekárskeho predpisu

Pri predpísaní väčšiny liekov je platnosť receptu 7 dní odo dňa vypísania, výnimkou sú však chemoterapeutiká alebo antibiotiká. Dôvodom je to, že tieto druhy liekov sú určené na potlačenie infekcie a jej liečbu. Ďalšou výnimkou sú recepty s diagonálnym modrým pruhom, ktoré majú platnosť 5 dní. Tieto recepty s modrou farbou sa používajú pri predpisovaní psychotropnej a omamnej látky II. skupiny. Špeciálnym prípadom sú však aj lieky z pohotovostnej služby, vzhľadom na to že ich podanie sa považuje za urgentné.

Lekársky poukaz

Okrem klasického lekárskeho predpisu sa používa aj lekársky poukaz, ktorý je špeciálne určený na výdaj zdravotnej pomôcky ako napríklad barle, ortézy a podobne.
Toto tlačivo je formátovo väčšie od lekárskeho predpisu a jeho platnosť je najčastejšie jeden mesiac. V prípade predpisu individuálnych pomôcok sa však táto doba predlžuje na 3 mesiace.
Intenzita magnetického poľa

Intenzita magnetického poľa je vektorová veličina popisujúca mieru silových účinkov magnetického poľa. Na rozdiel od magnetickej indukcie nezahŕňa vplyv viazaných demagnetizačných prúdov prostredia, ale iba "vonkajších" zdrojov poľa, teda voľných elektrických prúdov.
Synchronizované plávanie

Synchronizované plávanie (alebo tiež umelecké plávanie alebo akvabely) je individuálny plavecký šport. Je to jedinečná kombinácia tanca, plávania a gymnastiky. Od roku 1984 je zaradený do programu olympijských hier. Medzinárodné súťaže sa riadia pravidlami svetovej plaveckej federácie FINA. Na olympijských hrách štartujú výlučne ženy. Na majstrovstvách sveta od r. 2015 môžu štartovať aj muži v zmiešaných pároch.
Športovkyňa vykonávajúca synchronizované plávanie sa nazýva Akvabela alebo synchronizovaná plavkyňa alebo pretekárka synchronizovaného plávania. Názov pochádza z latinčiny, kde aqua znamená „voda“ a bella „pekná“.
Osiková ulica (Žilina)

Priebeh

Nachádza sa v severovýchodnej časti sídliska a jej dve vetvy vyúsťujú na Obvodovej a Centrálnej ulici, ktoré sú s ňou súbežné.
Christoffer Kjærgaard

Klubový hokej

V sezóne 2005/06 bol hráčom klubu Herning Blue Fox v najvyššej dánskej súťaži.

Reprezentácia

Tréner Mikael Lundström ho nominoval Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.
Michal Petro

Životopis

Študoval na reálnom gymnáziu v Lučenci, 1936-1939 na lekárskej fakulte v Prahe a v Bratislave, štúdium nedokončil. Od roku 1939 príslušník slovenskej armády, poručík, roku 1942 odvelený k Zaisťovacej divízii do ZSSR. Príslušník antifašistickej skupiny. Člen štábu a veliteľ rozviedky 1. československého partizánskeho oddelenia v ZSSR, neskôr dôstojník zvláštnych úloh ako pobočník generála Viesta prišiel do Banskej Bystrice (október 1944). Počas SNP ranený sa liečil v nemocnici v Banskej Bystrici, kde ho zatkla nemecká bezpečnostná polícia (22. decembra 1944), odvlečený do Nemecka, kde zahynul.
Varaville

Poloha

Obec má rozlohu 16,49 km². Najvyšší bod je položený 20 m n. m. a najnižší bod 2 m n. m.

Obyvateľstvo

Počet obyvateľov obce je 841 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Falklandy

Dejiny

Objavil ich britský moreplavec John Davis v roku 1592, ale prvá kolónia (francúzska) bola založená až roku 1764. Potom boli Falklandy v rokoch 1766 – 1811 pod španielskou správou, až ich roku 1820 obsadila Argentína. Od roku 1833 ostrovy okupovali Briti. Argentína britskú okupáciu nikdy neuznala a po rokoch rokovaní (od 1966) ostrovy roku 1982 vojensky obsadila. Po krátkej argentínsko-britskej vojne (leto 1982) vypudili britské vojská Argentíncov z ostrovov. Vzťahy medzi Spojeným kráľovstvom a Argentínou sa úplne normalizovali až roku 1990, bez toho aby sa však Argentína vzdala nárokov na Falklandy (resp. Malvíny), ako uvádza aj nová argentínska ústava z roku 1994.

Rozsah územia

Grahamova zem, Južné Orkneje a Južné Shetlandy (dovtedy dependencie Falklánd) boli v roku 1962 vyčlenené a získali zvláštne postavenie ako Britské antarktické územia.
V roku 1985 boli zas od Falklánd oddelené dovtedajšie dependencie Južná Georgia a Južné Sandwichove ostrovy.
Cizay-la-Madeleine

Poloha

Obec má rozlohu 19,29 km². Najvyšší bod je položený 109 m n. m. a najnižší bod 39 m n. m.

Obyvateľstvo

Počet obyvateľov obce je 506 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Noříčí (prírodná rezervácia)

Ochrana

Predmetom ochrany je lesný porast s prirodzenou drevinnou skladbou typickou pre západokarpatskú oblasť s bohatým zastúpením lesných typov a lesné spoločenstvá s ohrozenými rastlinnými a živočíšnymi druhmi pred činnosťami, ktoré majú negatívny vplyv na prírodné procesy.
Rezervácia sa v plnom rozsahu prekrýva s EVL Beskydy a s vtáčím územím s rovnakým názvom.
Viet Minh

Druhá svetová vojna

Roku 1941 sa drobné vietnamské odbojové organizácie spojili a vytvorili Viet Minh. Do tej doby bojovali proti kolonializmu, hlavne francúzskemu, samostatne. Koncom vojny dosadili Francúzi na vietnamský trón cisára Bao Daia, ktorý prakticky plnil francúzske nároky. Krátko po jeho dosadení bol obeťou prevratu organizovaného práve Viet Minhom.
Barbey-Seroux

Poloha

Obec má rozlohu 7,32 km². Najvyšší bod je položený 870 m n. m. a najnižší bod 545 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
University of Pittsburgh

University of Pittsburgh, známa tiež len ako Pitt, je univerzita v meste Pittsburgh v Pensylvánii v USA. Škola bola založená v roku 1787.
Univerzita je obzvlášť známa vďaka výskumu a výučbe odborov: filozofia, lekárska, informačné technológie, tvorivé písanie a verejné záležitosti. Pitt má patriť medzi najväčšie výskumné zdravotnícke zariadenia v Spojených štátoch. Je členom Asociácie amerických univerzít (Association of American Universities), združenia vedúcich severoamerických univerzít zameraných na výskum, ktoré vzniklo v roku 1900. V súčasnosti Pitt navštevuje okolo 27 500 študentov a prednáša tu cez 4 600 vyučujúcich.

Šport

Športové tímy University of Pittsburgh sa nazývajú Panthers (Puma americká). Univerzita je členom Big East Conference.